 Haddaba, madaxweyne-xigeenkii hore ee Somaliland Axmed Yuusuf Yasiin, oo u waramay Wargeyska Geeska Afrika ayaa Somaliland ugu baaqay inay u diyaar garowdo saldhigaas iyo halista kaga iman karta, waxaanu Axmed Yuusuf Yaasiin yidhi Inaga waxa la inooga baahan yahay inaynu Ciidamadeena xoojino, oo aynu dhisno, oo tababar badan iyo awood badan la galiyo, oo Madaxweynaha soo socda uu muhiim badan siiyo Ciidanka, oo la tayeeyo, hubna loo raadiyo, Saldhigan Milatari ee Turkiguna khatar weyn buu inagu leeyahay, oo xagga nabadgalyadeena ama xasiloonideena ama deganaashaheena, ama xoriyadeenaba,Dawladda soo socotana haddii ALLE idmo waa inay xooga saarta sidii ciidankeena dhinac walba looga dhisi lahaa, waliba la sameeya Ciidankii Cirka, weynu sameeysan karnaa oo weynu soo iibsan karnaa intaas oo Alikabtar, oo wax duqeeya, waana arin aad looga feejignaado arinka Saldhiga Milatari ee Muqdisho ee maanta soo kordhay, sida aan qabo waa arin saamayn ku yeelan kara mustaqbalkeena, waa inaynu isku tashanaa, oo laga fogaada kala qaybsanaanta iyo qabyaalada,inaga oo la inagu maqan yahay inaynu isku maqnaano waa dhibaato, Madaxweynaha soo socda cida uu doonaba ha noqdaa waa inuu awooda saara dhsimaha Ciidanka, ha noqdaan Ciidanka Dhulka, Ciidanka Badda iyo Ciidanka Cirkaba, si aynu uga hortagno aafo walba oo inagu soo fool leh, horena waan u yidhi in laga yaabo inay maruun inagu soo duulayaan, ee inagana waxa inala gudboon inaynu isa sii abaabulno, oo isku uur samaano. 